מייק מילס

מייקל אדוארד מילס (באנגלית: Michael Edward Mills; נולד ב-17 בדצמבר 1958) הוא מוזיקאי אמריקאי. ידוע בעיקר בתור אחד המייסדים של להקת הרוק האלטרנטיבי אר.אי.אם..

ביוגרפיה
מילס נולד בקליפורניה להורים מוזיקליים - אביו היה זמר ואמו מורה לפסנתר. כבר בגיל צעיר משפחתו עברה לג'ורג'יה שם פגש את ביל ברי במהלך לימודיהם בבית הספר התיכון. מילס וברי הקימו להקה ולאחר שפגשו את פיטר באק ומייקל סטייפ החליטו הרביעייה להקים להקה חדשה בשם אר.אי.אם. .

עיקר תרומתו של מילס ללהקה היא בלחנים, נגינה על גיטרה בס וקלידים. כמו כן, רוב ההרמוניות בשירי הלהקה אורגנו ובוצעו על ידו. במספר מקרים (כמו "Texarkana", "Near Wild Heaven") הוא אף לקח חלק בתור הסולן הראשי.

פרויקטים אחרים
מילס השתתף ביצירותיהם של אמנים רבים אחרים, בתור נגן ובתור מפיק. בין הפרויקטים להם תרם ניתן לציין את להקת Hindu Love Gods (שם חבר לשותפו מאר.אי.אם. פיטר באק) וסיבוב ההופעות משנת 2003 "Tell Us the Truth" שכוון נגד ממשל הנשיא, ג'ורג' ווקר בוש.

חייו האישיים
בשנת 1999, זכה מילס בתחרות של עיתון ספורט מקומי בג'ורג'יה כאשר הצליח לנחש בתחילת העונה את ארבע הקבוצות שיעפילו ל"פיינל פור" של טורניר אליפות המכללות בכדורסל.
כמו כן, מילס הוא אב לג'וליאן, שנולד בשנת 1989.

קישורים חיצוניים

ערכים שבהם תבנית בריטניקה אינה מתאימה
אר.אי.אם.
בסיסטים אמריקאים
חברי היכל התהילה של הרוק אנד רול
מוזיקאים אמריקאים
אמריקאים שנולדו ב-1958